Diari Oficial de la Generalitat Valenciana


Sumari del DOGV 3524, del 24-06-1999 (1999/4745)

ACORD de 15 de febrer de 1999, de la Comissió Territorial d'Urbanisme d'Alacant, relatiu al pla especial per a instal·lació d'Inspecció Tècnica de Vehicles a Villena.
----------------------------------------------------------------------------------------------------------------------------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4745


Data del document
:   15-02-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Inspecció Tècnica de Vehicles
    * Villena
    * inspecció tècnica
    * pla d'urbanisme

ACORD de 15 de febrer de 1999, de la Comissió Territorial d'Urbanisme d'Alacant, relatiu al pla especial per a instal·lació d'Inspecció Tècnica de Vehicles a Villena. [1999/S4745]
  
Vist l'expedient de referència i de conformitat amb els següents:
  
Antecedents de fet
  
Primer
  
L'Ajuntament, en sessió plenària celebrada el dia 29 de desembre de 1998, va acordar la seua aprovació provisional, després de complir els tràmits d'exposició pública, decidida per la Comissió de Govern el dia 16 de setembre de 1998, i duta a terme mitjançant anuncis apareguts en el Diari Oficial de la Generalitat Valenciana de 23 de novembre de 1998, i en el diari La Verdad, de 9 d'octubre de 1998, i no s'han formulat al·legacions.
  
Segon
  
La documentació remesa està integrada pel projecte bàsic i d'execució de nau industrial per a inspecció tècnica de vehicles.
  
Tercer
  
L'objecte d'aquest expedient és l'autorització de la construcció i instal·lació d'una inspecció tècnica de vehicles en la parcel·la 100-B del polígon cadastral 49, paratge La Huesa Tacaña del municipi de Villena, en sòl classificat com a no urbanitzable, sent l'entitat promotora Inspecció Tècnica de Vehicles Vega Baja, SA, concessionària del servei públic d'inspecció tècnica de vehicles la titularitat dels quals correspon a la Generalitat Valenciana, i s'exerceixen les competències corresponents a través de la Conselleria d'Indústria, Ocupació i Comerç.
  
La instal·lació que ens ocupa constitueix el compliment de l'estipulació quarta del document d'adhesió de l'empresa Inspecció Tècnica de Vehicles Vega Baja al Règim Concessional General de les Estacions d'Inspecció Tècnica de Vehicles a la Comunitat Valenciana subscrit el 29 de desembre de 1997, entre el conseller d'Ocupació, Indústria i Comerç i la representació de la mercantil. La mencionada clàusula, en concordança amb l'estipulació 4.4 del plec de prescripcions tècniques que regeix la contractació de la concessió per a la prestació del servei, estableix l'obligatorietat de construcció de l'estació que ens ocupa en el municipi de Villena.
  
Les característiques constructives de la instal·lació són les següents:
  
Superfície de parcel·la: 15.000 m2.
  
Superfície ocupada: 840 m2.
  
Percentatge ocupació: 5,6%
  
Superfície construïda: 1.260 m2
  
Altura màxima: planta baixa i entresolat
  
Reculades mínimes a límits: 25.
  
Quart
  
Consta en l'expedient informe de la Direcció General de Carreteres del Ministeri de Foment, de data 22 de desembre de 1998, favorable a la instal·lació, en què es matisa la importància de preservar els canals naturals de vessaments sense desviar aigües al drenatge del vial d'accés.
  
Consideracions tècniques jurídiques.
  
Primera
  
L'objecte d'aquest expedient és la legitimació de l'execució material de la instal·lació d'una estació d'inspecció tècnica de vehicles per part del concessionari del servei públic corresponent la titularitat del qual correspon a la Generalitat Valenciana, verificant la seua compatibilitat amb l'ordenació urbanística i territorial.
  
En concret, el supòsit plantejat queda enquadrat en el segon paràgraf de l'article 81 de la Llei 6/1994, Reguladora de l'Activitat Urbanística, que disposa que tal verificació es duguera a efecte, en el supòsit que l'obra no estiga subjecta a llicència i se sotmet el seu projecte bàsic als tràmits propis del procediment d'aprovació dels plans especials.
  
L'ajuntament remet el projecte als efectes previstos en l'article 81 citat, en relació amb els articles 38.3 i 40 de la citada llei, que preveuen, en tot cas i amb independència que l'aprovació provisional legitime l'execució en aquests supòsits, que siga la conselleria competent en matèria d'urbanisme i ordenació territorial la que aprove definitivament el document.
  
En aquest sentit es pronuncia de forma explícita l'article 170 del Reglament de Planejament de la Comunitat Valenciana, que en l'apartat 3 disposa que la competència per a declarar la compatibilitat de l'obra pública amb l'ordenació urbanística i territorial l'ostenta la conselleria competent en matèria d'urbanisme, que a pesar de no ser aplicable al procediment, atesa la data de l'inici d'aquest, i en aplicació de la disposició transitòria primera, constitueix una mera clarificació i desenvolupament dels preceptes legals abans al·ludits.
  
Segona
  
El procediment seguit per l'ajuntament resulta d'acord amb el que preceptua l'article 38, per remissió del 81, ambdós de la Llei 6/1994, Reguladora de l'Activitat Urbanística.
  
Tercera
  
La documentació es considera completa en els termes previstos en el citat article 81 de la Llei 6/1994, pel que fa a la instal·lació resulta compatible i conforme al Pla General d'Ordenació vigent en el municipi així com amb les prescripcions de la Llei 4/1992, sobre Sòl No Urbanitzable, pel que no resulta necessari que es complete el projecte tècnic corresponent amb la documentació pròpia dels plans especials.
  
Quart
  
El projecte formulat per a la instal·lació de l'estació d'inspecció tècnica de vehicles sol·licitada resulta compatible amb l'ordenació urbanística en vigor, per la qual cosa procedeix efectuar declaració en tal sentit.
  
Cinquena
  
La Comissió Territorial d'Urbanisme i Ordenació Territorial, a proposta del sotssecretari d'Urbanisme i Ordenació Territorial és l'òrgan competent per a l'aprovació definitiva de plans especials i la declaració de compatibilitat de les obres públiques amb l'ordenació urbanística i territorial, per aplicació del que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/1996, del Govern Valencià.
  
Vists els preceptes legals citats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme, acorda:
  
1) Aprovar definitivament el pla especial per a instal·lació d'Inspecció Tècnica de Vehicles al municipi de Villena.
  
2) Publicar íntegrament aquest acord aprovatori en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra aquest acord, que no posa fi a la via administrativa, podrà interposar-se recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.
  
Alacant, 28 d'abril de 1999.- El president de la Comissió Territorial d'Urbanisme: Fernando Modrego Caballero.